“Gangnam-style” kry Afrikaanse klankieDie popliedjie Gangnam Style wat kitssterstatus aan die Suid-Koreaanse kletsrymer, Psy, besorg het en mense regoor die wêreld die ‘perdjiery’-dans laat doen, het ŉ Afrikaanse klankie gekry. Kaptein Skuim, van JacarandaFM se Martin Bester Drive, het ŉ gekskeerliedjie weergawe, Langarm Style, van die treffer gemaak. Langarm Style was so gewild dat Kaptein Skuim deur luisteraars oorval is om dit op video uit te reik. Die nagklub Presleys, ŉ videovervaardiger en talle aanhangers het gou aan boord gespring om die video ŉ werklikheid te maak. Die video is in minder as ŉ week opgeneem en vervaardig. Dit is Dinsdag deur JacarandaFM op YouTube gelaai en dit is reeds meer as 1 000 keer gekyk. Jakkie Louw maak ook sy verskyning in die video. Die oorspronklike Gangnam Style volg onder die Afrikaanse weergawe. http://youtu.be/QJMF7AqUv8Q http://youtu.be/TTqpEJh03fI